ΓΡΑΠΤΗ ΕΡΩΤΗΣΗ E-0470/03

υποβολή: Dorette Corbey (PSE)και Ria Oomen-Ruijten (PPE-DE) προς την Επιτροπή

(20 Φεβρουαρίου 2003)

Θέμα: Νόσος των λεγεωνάριων

Είναι γνωστό ότι ο κίνδυνος μόλυνσης από το βακτηρίδιο της νόσου των λεγεωνάριων είναι μεγαλύτερος την Άνοιξη και το Φθινόπωρο. Μολύνσεις από το βακτηρίδιο της νόσου των λεγεωνάριων πρόσφατα οδήγησαν μέχρι και στο θάνατο. Η Επιτροπή σε απάντησή της στην ερώτηση E-3875/00(1) πρότεινε μία διττή προσέγγιση για την καταπολέμηση της νόσου των λεγεωνάριων, όπου προβλέπεται η πρόληψη και η ενημέρωση. Στην ιστοθέση που αναφέρει η Επιτροπή (EWGLINET) περιέχονται πληροφορίες σχετικά με τον αριθμό των καταγεγραμμένων κρουσμάτων της νόσου των λεγεωνάριων. Για το έτος 1999πάρχει κατανομή ανά χώρα των εν λόγω δεδομένων, όχι όμως και για τα έτη 2000 και 2001.

1. Τί προληπτικά μέτρα έχει λάβει έκτοτε η Επιτροπή για την πρόληψη μολύνσεων από τη νόσο των λεγεωνάριων· Με ποιόν τρόπο εφαρμόζει στην πράξη η Επιτροπή τις κατευθυντήριες γραμμές του EWGLI; Με ποιόν τρόπο έχει αναγάγει η Επιτροπή την έρευνα που ανήγγειλε σε καθολικά εφαρμόσιμη αντιμετώπιση για τον περιορισμό της βιολογικής ανάπτυξης του βακτηριδίου στα βιομηχανικά συστήματαγρής ψύξης·

2. Ποιό ρόλο θα διαδραματίσει το προβλεπόμενο Ευρωπαϊκό Κέντρο για τον έλεγχο της νόσου·

3. Μπορεί η Επιτροπή να διαθέσει πληροφορίες σχετικά με τον αριθμό των κρουσμάτων ανά κράτος μέλος και τον αριθμό των θυμάτων μεταξύ αυτών·

4. Είναι της άποψης η Επιτροπή ότι κοινοποιήθηκε πλήρως ο κατάλογος των ξενοδοχείων στα οποία σημειώθηκαν οι μολύνσεις από το βακτηρίδιο της νόσου των λεγεωνάριων. Είναι της άποψης η Επιτροπή ότι ο εν λόγω κατάλογος ξενοδοχείων είναι πλήρης·

5. Με ποιόν τρόπο θα βελτιώσει η Επιτροπή την ενημέρωση του κοινού και ιδιαίτερα των τουριστών·

(1) ΕΕ C 163 E της 6.6.2001, σελ. 219.

Απάντηση του κ. Byrne εξ ονόματος της Επιτροπής

(25 Μαρτίου 2003)

1. Η Επιτροπή παραπέμπει τα αξιότιμα μέλη του Κοινοβουλίου στην απάντησή της στη γραπτή ερώτηση E-3197/02 της κ. Oomen Ruijten(1). Η Επιτροπή είναι της γνώμης ότι η εφαρμογή από τις αρχές επιτήρησης στα κράτη μέλη των κατευθυντήριων γραμμών που καταρτίστηκαν από το EWGLI θα βελτιώσουν τη συνοχή όσον αφορά τον έλεγχο και την πρόληψη της νόσου των λεγιωνάριων μεταξύ των χωρών της Ευρώπης. Αυτές οι κατευθυντήριες γραμμές θα δημοσιευτούν με καταλληλότερη μορφή αργότερα μέσα στο 2003.

Η παρούσα οδηγία σχετικά με την ποιότητα του νερού ανθρώπινης κατανάλωσης(2) δεν καλύπτει τηνπόθεση της νόσου των λεγιωνάριων, στο πλαίσιο όμως της διαδικασίας αναθεώρησης αυτής της οδηγίας, η Επιτροπή σκοπεύει να ξεκινήσει συζήτηση με τα κράτη μέλη σε σχέση με τη μελλοντική συμπερίληψη αυτής της παραμέτρου στην οδηγία.

Όσον αφορά την έρευνα, η Επιτροπή πρόσφατα προώθησε την έρευνα με τη χρηματοδότηση μελέτης σχετικά με το σχεδιασμό και τη διαχείρηση συστημάτων ζεστού νερού και τη χρήση επιτόπου ηλεκτροχημικά παραγώμενου διοξειδίου του χλωρίου για τον έλεγχο της νόσου των λεγιονάριων.

2. Η Επιτροπή αναμένει ότι οποιοδήποτε από τα Κέντρα που ενδέχεται να ιδρυθούν θα φέρει την ευθύνη για την οργάνωση της επιτήρησης, την έγκαιρη προειδοποίηση και τη γρήγορη ανταπόκριση.

3. Οι πληροφορίες που ζητήθηκαν είναι διαθέσιμες. Η Επιτροπή είναι στην ευχάριστη θέσει να αποστείλει άμεσα στα αξιότιμα μέλη και στη Γραμματεία του Κοινοβουλίου σύνοψη των ετών 2001 και 2002. Επιπρόσθετες πληροφορίες μπορούν να βρεθούν στο δημόσιο ιστοχώρο του EWGLI(3).

4. και 5. Η Επιτροπή απαιτεί το Ewglinet να ενημερώνει συστηματικά τις εθνικές αρχές, οι οποίες είναιπεύθυνες για την ανάληψη δράσης. Ακολουθώντας μια αυστηρή διαδικασία το Ewglinet τοποθετεί επίσης κατάλογο ξενοδοχείων στο δίκτυο που είναι ανοικτό στο ευρύτερο κοινό, συμπεριλαμβανομένων ταξιδιωτικών πρακτόρων. Σε περίπτωση που είναι αναγκαίες περαιτέρω ενέργειες της Κοινότητας, αυτές θα συμπεριληφθούν στο πλαίσιο του κοινοτικού δικτύου για τις μεταδοτικές ασθένειες.

(1) ΕΕ C 137 E της 12.6.2003, σελ. 171.

(2) Οδηγία 98/83/ΕΚ του Συμβουλίου της 3ης Νοεμβρίου 1998 σχετικά με την ποιότητα του νερού ανθρώπινης κατανάλωσης, ΕΕ L 330 της 5.12.1998.

(3) http://www.ewgli.org/.